CELEX: 62016CN0218
Language: hu
Date: 2016-04-19 00:00:00
Title: C-218/16. sz. ügy: A Sąd Okręgowy w Gorzowie Wielkopolskim (Lengyelország) által 2016. április 19-én benyújtott előzetes döntéshozatal iránti kérelem – Aleksandra Kubicka

12.9.2016   
            
            
               HU
            
            
               Az Európai Unió Hivatalos Lapja
            
            
               C 335/30
            
         A Sąd Okręgowy w Gorzowie Wielkopolskim (Lengyelország) által 2016. április 19-én benyújtott előzetes döntéshozatal iránti kérelem – Aleksandra Kubicka
   (C-218/16. sz. ügy)
   (2016/C 335/39)
   Az eljárás nyelve: lengyel
   
      A kérdést előterjesztő bíróság
   
   Sąd Okręgowy w Gorzowie Wielkopolskim
   
      Az alapeljárás felei
   
   
      Felperes: Aleksandra Kubicka
   
      Az előzetes döntéshozatalra előterjesztett kérdés
   
   Úgy kell-e értelmezni az öröklési ügyekre irányadó joghatóságról, az alkalmazandó jogról, az öröklési ügyekben hozott határozatok elismeréséről és végrehajtásáról, valamint az öröklési ügyekben kiállított közokiratok elfogadásáról és végrehajtásáról, valamint az európai öröklési bizonyítvány bevezetéséről szóló, 2012. július 4-i 650/2012/EU európai parlamenti és tanácsi rendelet (1) 1. cikke (2) bekezdésének k) pontját, 1. cikke (2) bekezdésének l) pontját vagy 31. cikkét, hogy azok lehetővé teszik az öröklésre alkalmazandó jog által biztosított dologi hagyomány (legatum per vindicationem) dologi jogi joghatásai elismerésének megtagadását, ha e hagyomány egy olyan tagállamban fekvő ingatlanon fennálló tulajdonjogot érint, amelynek joga nem ismeri a közvetlen dologi jogi joghatással bíró hagyomány intézményét?
   
      (1)  HL L 201., 107. o.; helyesbítések: HL 2012. L 344., 3. o., HL 2013. L 60., 140. o.